open-index/open-wikipedia-markdown huggingface dataset:
Dodoma

**Dodoma** (*Potonula* doslovno prevedeno sa lokoalnog gogo jezika) je novi glavni grad afričke države Tanzanije od 150 604 stanovnika, 
 i administrativno sjedište Regije Dodoma koja ima 1 792 000 stanovnika.

Još 1974. odlučeno je da Dodoma postane novi glavni grad zemlje, Nacionalna skupština preseljena je u Dodomu u februaru 1996, ali je još i danas velik broj vladinih ureda ostao u staroj prijestolnici Dar es Salaamu, koji je i nadalje ostao ekonomska prijestolnica zemlje.
## Geografija
*Dodoma* leži na visoravni od 1 135 m nadmorske visine  u sredini zemlje, udaljena od Dar es Salaama i Indijskog oceana oko 480&nbsp;km zapadno. Grad se prostire na teritoriji od 2 669 km² od kojih je 625&nbsp;km² urbanizirano. Okolica je rijetko naseljen poljoprivredni kraj, u kom se većina stanovnika bavi ratarstvom i stočarstvom. Tako da je *Dodoma* centar za trgovinu kikirikijem, ricinusom, suncokretom, gumom, kukuruzom, rižom, pšenicom, kavom, čajem, duhanom, i sirakom.
## Historija
*Dodoma* je nastala između 1904. - 1914., u vrijeme kad su Nijemci gradili željezničku prugu od Dar es Salaama do Kigome na Jezeru Tanganjika zvanu *Mittellandbahn* (Centralna linija).

Od kad je odlučeno da Dodoma postane novi glavni grad, ozbiljnija gradnja novih vladih zgrada otpočela je 1980-ih. Američki arhitekt James Rossant napravio je osnovni urbanistički plan 1986. koju su sponzorirale Ujedinjene nacije, preseljenje je trebalo biti gotovo do 2005. ali se oduljilo do dana današnjeg.
## Znamenitosti
*Dodoma* je novi grad pa su i njegove atrakcije novijeg datuma, to je prije svega modernistička okrugla Palača Nacionalne skupštine (dovršena 2006.) i spomenik prvom predsjedniku Juliusu Nyerereu, napravljen u Sjevernoj Koreji.
## Privreda, transport i školstvo
*Dodoma* je prije svega grad administracije, grad ima i nešto industrije; namještaja, bezalkoholnih pića, prehrambenih proizvoda, sapuna, ulja, mlin, ljuštionica riže i pilane. Dobar dio stanovnika bavi se poljoprivrednim na malim posjedima u neposrednoj blizini stambenih kvartova.

*Dodoma* je dobro povezana cestama, željeznicom i avionskim linijama sa svim većim gradovima u zemlji i susjednim zemljama.

Dodoma ima dva univerziteta, anglikanski Univerzitet sv. Ivana i državni Univerzitet Dodoma na kojima studira 22 000 studenata, oba su službeno otvorena 2007.

*Dodoma* ima međunarodni aerodrom (IATA kod: DOD, ICAO kod: HTDO) koji ima linije za sve domaće i veće afričke i evropske gradove.
## Klima
*Dodoma* ima Tropsku savansku klimu po Köppenovoj klasifikaciji klime, sa relativno vrućim temperaturama tokom cijele godine, najniža temperatura je 9&nbsp;°C, a najviše se mogu popeti i do 36&nbsp;°C. Dodoma ima kratku sezonu kiša koja traje od decembra do marta kad padne većina od prosječnih 570&nbsp;mm oborina i dugotrajnu sušnu sezonu ostatak godine.

 
## Gradovi prijatelji
* , Jaipur
* , Bangui
* , Watsa
## Reference

## Vanjske veze

* Visitors & Tourist Guide Dodoma Tanzania 
* ''Dodoma'' na portalu Encyclopædia Britannica
Lobamba

**Lobamba** je jedan od dva glavna grada (sjedište parlamenta) afričke države Esvatini. Grad ima 4557 stanovnika.

## Geografija
Lobamba se prostire u dolini Ezulwini i udaljena je 16&nbsp;km od Mbabanea, stvarne nove prijestolnice. Nalazi se u gotovo idealnom geografskom središtu zemlje. Od Lobambe do južnoafričkog grada Johannesburga ima 376&nbsp;km, a do luke Maputo u Mozambiku oko 200&nbsp;km.

## Klima
Lobamba ima umjerenu suptropsku planinsku klimu po Köppenovoj klasifikaciji klime, s toplim kišnim ljetima i hladnim suhim zimama. Prosječna temperatura tokom ljetnog perioda (decembar-mart) je oko 22&nbsp;°C, dok je prosječna temperatura zimi, od juna do septembra, oko 10&nbsp;°C. Prosječna količina oborina je od 12&nbsp;mm u junu do 142&nbsp;mm u januaru.

## Historija

Lobamba je raštrkano naselje, u gusto naseljenom seoskom kraju. Prema tradicionalnim svazi običajima, u Lobambi mora biti rezidencija kraljice majke Ndlovukazi (slonice), pa je ona zbog tog duhovni dom naroda Svazilenda i tu je stoga premješten parlament. Kraljevska rezidencija izgrađena je 20. vijeku na istom mjestu, gdje je prije tog bilo kraljevsko selo zvano Nkanini. Ona je glavni kraljevski *kraal* (zatvoreni stambeni prostor koji pripada porodici) u kojem živi brojna kraljevska porodica (kralj Sobhuza II. imao je 210 djece).

## Znamenitosti
Najveće atrakcije Lobambe koje privlače hiljade turista su dvije tradicijske ceremonije koje se održavaju jednom godišnje. To su crveni ples (Umhlanga tj. ples neudatih i žena bez djece) koji se održava krajem augusta ili početkom septembra u čast kraljice majke, te Incwala (decembar ili januar) u čast kralja. Tad se održavaju plesovi, pjesme i procesije po cijelom mjestu od stadiona, do okolnih livada.

Od građevina su najinteresantnije Državna palača Embo, Državna palača Ludzidzini, sadašnja kraljevska rezidencija, Nacionalni muzej Svazilenda, Zgrada parlamenta, Nacionalni stadion i muzej posvećen kralju Sobhuzi II (1899–1982). Pored naselja nalazi se Rezervat prirode i sklonište za divlje zvijeri Mlilwane, Kraljevski botanički vrt i aerodrom Matsapha udaljen 18.7&nbsp;km.

## Privreda i trasport
Pored poljoprivrede koja je osnovna djelatnost kraja, razvio se i turizam (hoteli, prodaja i proizvodnja suvenira), zbog brojnih posjetitelja koji dolaze obići tu egzotičnu afričku prijestolnicu. Lobamba je dobro povezana cestama s drugim gradovima u zemlji (autoput MR3) i južnoafričkim gradovima.

## Reference

## Vanjske veze

* ''Lobamba'' na portalu Encyclopædia Britannica
Njegoš Pušica

**Njegoš Pušica** (Prijepolje, 24. XI. 1956), enigmata.

## Biografija
Gimnaziju je završio u rodnom Prijepolju. Radi kao službenik u beogradskom preduzeću "Elektromontaža".

## Enigmatika
Enigmatikom se počeo baviti u gimnazijskim danima. Radove je objavljivao u lokalnim listovima u Prijepolju, najviše u "Polimlju".

Saradnik je beogradske Novosti Enigme od 1993. godine. Sastavlja isključivo klasične ukrštenice i skandinavke. Do 2007. godine objavio je oko 300 sastavaka.

## Izvori
* Miroslav Lazarević, Jovan Vuković: *"[[Leksikon srpskih enigmata]]"*. Beograd : Alma, 2007. (str. 306)
Evropsko prvenstvo u vaterpolu 2012.

**Evropsko prvenstvo u vaterpolu 2012.** je bilo 30. Evropsko prvenstvo, koje se održalo u Ajndhovenu (Holandija) od 16. januara do 29. januara 2012. godine. Takmičenje je bilo pomereno u januar zbog Letnjih olimpijskih igara 2012.

Utakmice su se igrale na plivalištu Peter van den Hugenband.

Na prvenstvu su učestvovale 12 reprezentacija podeljenih u dve grupe, a igralo se po jednostrukom liga sistemu (svako sa svakim jednu utakmicu). Pobednici grupa su direktno išli u polufinale, a drugolasirane i trećeplasirane ekipe su igrale četvrtfinale.

Titulu evropskog prvaka osvojila je Srbija, koja je u finalu savladala Crnu Goru. Branilac titule je bila Hrvatska.

## Kvalifikacije
### Sistem

### Direktno kvalifikovane reprezentacije
 (domaćin) 
 (prvak, Evropsko prvenstvo u vaterpolu 2010.) 
 (finalista, Evropsko prvenstvo u vaterpolu 2010.) 
 (3. mesto, Evropsko prvenstvo u vaterpolu 2010.) 
 (4. mesto, Evropsko prvenstvo u vaterpolu 2010.) 
 (5. mesto, Evropsko prvenstvo u vaterpolu 2010.)

### Grupna faza
#### Žreb

#### Grupe

#### Grupa A

----

----

----

#### Grupa B

----

----

----

----

----

----

----

----

----

#### Grupa C

----

----

----

----

#### Grupa D

----

----

----

----

#### Grupa E

----

----

----

----

#### Grupa F

----

----

----

----

----

----

----

----

----

### Dodatne kvalifikacije
12 kvalifikovanih ekipa:

## Zemlje učesnice

;Grupa A
* 
* 
* 
* 
* 
* 

;Grupa B
* 
* 
* 
* 
* 
* 

## Grupa A

----

----

----

----

----

----

----

----

----

----

----

----

----

----

## Grupa B

----

----

----

----

----

----

----

----

----

----

----

----

----

----

## Razigravanje za plasman
### od 7. do 12. mesta

----

----

----

**Za 11. mesto**

**Za 9. mesto**

**Za 7. mesto**

## Finalna runda

### Četvrtina finala

----

### Polufinale

----

#### Utakmica za 5. mesto

#### Utakmica za 3. mesto

### Finale

## Lista strelaca
#  Sandro Sukno 24
#  Mlađan Janović 20
#  Andreas Miralis 20
#  Felipe Perone 17
#  Kozmin Radu 17
#  Gergelj Kiš 16
#  Peter Biroš 15
#  Giljermo Molina 15
#  Duško Pijetlović 15
#  Mark Police 15
#  Vanja Udovičić 15
#  Aleks Đorđeti 14
#  Maro Joković 14
#  Pjetro Filjoli 13
#  Miroslav Randžić 13
#  Lars Gotmaker 13
#  Kristijan Prećuti 13
#  Deneš Varga 13
#  Mateo Ajkardi 12
#  Valentino Galo 12
#  Moric Eler 12
#  Aleksandar Ivović 12

## Konačan plasman

## Vanjske veze
* http://www.oks.org.rs/2012/01/po%C4%8Dinje-ep-u-vaterpolu-%C5%A1panija-prvi-rival/ 
*
Babylon 5

**Babilon 5** je američka znanstveno fantastična televizijska serija stvorena, producirana i koju je uvelike napisao J. Michael Straczynski. Serija je centrirana na Babilon 5 svemirsku postaju: fokalno mjesto za za politiku, diplomaciju, i sukob u kasnim i ranim 2250-im i 2260-im. Sa svojih istaknutim korištenjem unaprijed planiranih lukova priče, serija je često opisivana kao "roman za televiziju."

Pilot film je imao premijeru dana 22. 2. 1993. godine. Redovno emitiranje serije počinje od 26. siječnja 1994. i emitirala se pet punih sezona, osvajila dva Hugoa za najbolje dramsko Predstavljanje i dvije Emmy nagrade - za šminku i vizualne efekte. Serija je dala još šest televizijskih filmova i spin-off seriju, Crusade, koja je emitirana u 1999 i imala trinaest epizoda. Izravno DVD izdanje sadrži dva kratka filma o odabranih znakova iz serije objavljeno je 31. 7. 2007. godine.
Fínnachta

**Fínnachta**, sin Olloma Fotle, bio je, prema irskim srednjovjekovnim legendama i tradiciji, veliki kralj Irske. Osobno ime mu je bilo Elim, a naslijedio je svog oca. Nadimak je dobio po "snijegu od vina" (staroirski *fín*, "vino", *snechta*, "snijeg") koji je pao za vrijeme njegove vladavine. Vladao je dvadeset godina prije nego što je umro od kuge u Mag Inisu u Ulsteru. Naslijedio ga je brat Slánoll.

## Reference
Slánoll

**Slánoll**, sin Olloma Fotle, je, prema irskim srednjovjekovnim legendama i tradiciji, bio veliki kralj Irske. Na prijestolje je došao naslijedivši svog brata Finnachtu. Govori se da za vrijeme njegove vladavine nije bilo bolesti (ime mu dolazi od staroirskih riječi *slán*, "čio, zdrav"; *oll*, "veliki"). Nakon što je vladao petnaest, sedamnaest, ili trideset godina, pronađen je mrtav u svom krevetu u Taru. Uzrok smrti se nije znao; naslijedio ga je brat Géde Ollgothach. Kada mu je četrdeset godina kasnije truplo otkopao sin Ailill, na njemu nije bilo tragova raspadanja.

## Reference
Berngal

**Berngal**, sin Géde Ollgothacha, bio je, prema irskim srednjovjekovnim legendama i tradiciji, veliki kralj Irske. Prijestolje je preuzeo ubivši svog prethodnika i rođaka Fíachu Findoilchesa, te tako osvetivši smrt svog oca. Za vrijeme vladavine je toliko ratovao, da je u zemlji ponestalo mlijeka i žita - prema jednoj verziji u cijeloj Irskoj je od žita ostala samo vreća i pol. Vladao je dvadeset jednu ili dvadeset godina, prije nego što ga je ubio rođak Ailill, sin Slánollov. *[[Lebor Gabála Érenn]]* navodi da je bio suvremenik medijskog kralja Dejoka (694–665. pne.). Kronologija Keatingove *Foras Feasa ar Éirinn* mu vladavinu smješta u period 833–831. pne., dok *[[Annals of the Four Masters]]* navodi period 1209–1197. pne.

## Reference
Ailill mac Slánuill

**Ailill** (ili **Oilioll**), sin Slánolla, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog rođaka Berngala. Vladao je dvanaest, petnaest ili šesnaest godinama prema raznim verzijama *[[Lebor Gabála Érenn]]a* (Geoffrey Keating i Four Masters se slažu oko perioda od šesnaest) prije nego što ga je ubio Sírna Sáeglach, praunuk Rothechtaid mac Maina. *Lebor Gabála* ga navodi kao suvremenika medijskog kralja Dejoka (694-665. pne.). Kronologija Keatingove *Foras Feasa ar Éirinn* mu vladavinu smješta u period 831-815. pne., a *Annals of the Four Masters* u 1197-1181. pne.

## Reference
Sírna Sáeglach

**Sírna Sáeglach** ("dugovječni"), sin Dian mac Demala, sin Demal mac Rothechtaida, sina Rothechtaid mac Maina, bio je, prema irskim srednjovjekovnim legendama i tradiciji, veliki kralj Irske. Digao je ustanak kojim se provincija Ulster otcijepila od vlasti velikih kraljeva, a nakon čega je protiv Ulaida, koji su bili ubili njegovog pradjeda, ratovao čak sto godina prema *[[Lebor Gabála Érenn]]u*, odnosno 150 godina prema *[[Annals of the Four Masters]]*, dok Geoffrey Keating, navodi da je to trajalo samo dvadeset jednu godinu. Prema jednoj verziji *Lebor Gabále*, Ulaidi su se udružili sa Fomorijancima kako bi protiv njega vodili bitku kod Móin Trógaidea u Meathu, ali je obje vojske obuzela kuga i oba vojskovođe su umrla. Prema drugoj verziji, sa kojom se slažu Keating i Four Masters, Sírnu je ubio Rothechtaid Rotha kod Alinda. Lebor Gabála* navodi da mu je vladavina počela u doba [[Medijci|medijskog]] kralja [[Dejok]]a (694–665. pne.), a da je umro u doba njegovog nasljednika [[Fraort]]a (665–633. pne.). Kronologija Keatingove *Foras Feasa ar Éirinn* mu vladavinu datira u period 814–794. pne., a *Annals of the Four Masters'' u period 1181–1031. pne.

Sin mu je bio Ailill Olcháin.

## Reference
Rothechtaid Rotha

**Rothechtaid Rotha**, sin Róána sina Failbea sina Cas Cétchaingnecha sina Faildergdóitovog, bio je, prema irskim srednjovjekovnim legendama i tradiciji, kralj istočnog irskog kraljevstva Gailenga koji je postao veliki kralj Irske porazivši u bitci kod Alinda svog prethodnika Sirnu Saeglacha. Bio je prvi irski kralj koji je koristio četveroprežna kola, a koja je sačinio za svoju kraljicu. Vladao je sedam godina prije nego što ga je ubila munja kod Dunsevericka u današnjem Antrimu. Naslijedio ga je sin Elim Olfínechta. *[[Lebor Gabála Érenn]]* navodi da je vladao u doba medijskog kralja Fraorta (665-633. pne.). Kronologija Keatingove *Foras Feasa ar Éirinn* mu vladavinu datira u 794-787. pne., a *Annals of the Four Masters* u period 1031-1024. pne.

## Reference
Elim Olfínechta

**Elim Olfínechta**, sin Rotchechtaida Rothe, je, prema irskim srednjovjekovnim legendama i tradiciji, bio veliki kralj Irske. Prijestolje je naslijedio nakon što mu je oca ubio grom. Govori se kako je za vrijeme njegove vladavine pao snijeg sa okusom vina (staroirski *oll*, "veliki", *fín*, "vino", *snechta*, "snijeg") . Vladao je godinu dana prije nego što ga je ubio Gíallchad, unuk Sirne Saeglacha, velikog kralja koga je bio svrgnuo Elimov otac. *[[Lebor Gabála Érenn]]* navodi da je vladao u vrijeme medijskog kralja Fraorta (665-633. pne.). Kronologija Keatingove *Foras Feasa ar Éirinn* ga datira u period 787-786. pne., a *Annals of the Four Masters* u 1024-1023. pne.

## Reference
Gíallchad

**Giallchad**, sin Ailill Olcháina sina Sirne Saeglacha, bio je, prema irskim srednjovjekovnim legendama i tradiciji, veliki kralj Irske. Prijestolje je preuzeo nakon što je u bitci kod Comair Trí nUisce ubio svog prethodnika Elima Olfinechtu, sina djedovog ubice. Svakog petog čovjeka u Munsteru je uzeo za taoca. Vladao je devet godina prije nego što ga je kod Mag Muaidea ubio Elimov sin Art Imlech . *[[Lebor Gabála Érenn]]* navodi kako je vladao u doba medijskog kralja Fraorta (665-633. pne.). Kronologija Keatingove *Foras Feasa ar Éirinn* mu vladavinu datira u period 786-777. pne., a *Annals of the Four Masters* u 1023-1014. pne.

Sin mu je bio Nuadu Finn Fáil.

## Reference
Fíachu Findoilches

**Fíachu Findoilches**, sin Finnachte, bio je, prema irskim srednjovjekovnim legendama i tradiciji, veliki kralj Irske. Prijestolje je naslijedio nakon smrti strica Géde Ollgothacha, koga je prema nekim verzijama, sam ubio. Nadimak *findoilches* znači "bijeli ili plavokosi", iako ga neki izvori nazivaju i **Fíachu Cendfinnán** ("mali plavokosi"), što je možda izazvano miješanjem sa mnogo ranijim Fir Bolg kraljem istog imena. Govorilo se da su za vrijeme njegove vladavine i krave i cvijeće imali bijele glave, te da je nametnuo porez na bjeloglave krave. Osnovao je Kells. Također se navodi da je bio prvi kralj Irske koji je kopao bunare, ali da se žito kvarilo za vrijeme njegove vladavine. Vladao je dvadeset ili trideset godina prije nego što ga je ubio Géde Ollgothachov sin Berngal osvetivši tako svog oca.

## Reference
Géde Ollgothach

**Géde Ollgothach**, sin Olloma Fotle, bio je, prema irskim srednjovjekovnim legendama i tradiciji, veliki kralj Irske. Prijestolje je naslijedio nakon smrti svog brata Slánolla. Nadimak mu znači "posjeduje snažan glas", a *[[Lebor Gabála Érenn]]* navodi da su za vrijeme vladavine svi podanici imali glas "sladak" poput zvuka citre. Vladao je osam, dvanaest, ili sedamnaest godina, prije nego što je ubijen. Prema *Lebor Gabála* to je učinio inače nepoznati Fíachu sin Fíadchúa; prema Keatingu i *[[Annals of the Four Masters]]* to je učinio njegov nećak i nasljednik Fíachu Findoilches, sin Finnachte.

## Reference
Art Imlech

**Art Imlech**, ("na rubu ili granici" ili "na rubu rijeke ili močvare") sin Elima Olfinechte, je, prema irskim srednjovjekovnim legendama i tradiciji, bio veliki kralj Irske. Na prijestolje je došavši ubivši svog prethodnika i očevog ubicu Gíallchada. Za vrijeme vladavine je sagradio sedam tvrđava. Vladavina mu je trajala dvanaest ili dvadeset dvije godine, prije nego što ga je u bitci ubio Gíallchadov sin Nuadu Finn Fáil. *[[Lebor Gabála Érenn]]* navodi da je vladao u doba medijskih kraljeva Fraorta (665-633. pne.) i Kjaksara (625-585. pne.). Kronologija Keatingove *Foras Feasa ar Éirinn* mu vladavinu smješta u perod 777-755. pne., a *[[Annals of the Four Masters]]* u 1014-1002. pne.

## Reference
Nuadu Finn Fáil

**Nuadu Finn Fáil** (Nuadu Lijepi od *Fála* - pri čemu "Fal" predstavlja poetsko ime za Irsku), sin Gíallchada, je bio, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Arta Imlecha koji mu je bio ubio oca. *[[Lebor Gabála Érenn]]* navodi da je vladao šezdeset ili četrdeset godina (Geoffrey Keating navodi dvadeset, a Four Masters četrdeset) prije nego što ga je ubio Artov sin Bres Rí. *Lebor Gabála* navodi da je vladao u doba vladavine medijskog kralja Kjaksara (625-585. pne.). Kronologija Keatingove *Foras Feasa ar Éirinn* ga datira u period 755-735. pne., a *[[Annals of the Four Masters]]* u 1002-962. pne..

Sin mu je bio Áedan Glas

## Reference
Bres Rí

**Bres [[Rí]]** (Bres Kralj), sin Art Imlecha, bio je, prema irskim srednjovjekovnim legendama i tradiciji veliki kralj Irske Na prijestolje je došao ubivši svog prethodnika Nuadu Finn Fáila koji mu je bio ubio oca. Vladao je devet godina i vodio mnoge bitke protiv Fomorijanaca, prije nego što ga je kod Carn Conluaina ubio Eochu Apthach. *[[Lebor Gabála Érenn]]* navodi da je vladao u doba medijskog kralja Kjaksara (625-585. pne.), babilonskog kralja Nabukodonosora II (605-562. pne.), i perzijskog kralja Kambiza II (u. 522. pne.). Kronologija Keatingove *Foras Feasa ar Éirinn* mu vladavinu datira u period 735-726. pne., a *[[Annals of the Four Masters]]* u 962-953. pne.

## Reference
Breogán

: *[[CB Breogán]] je galicijski košarkaški klub.*

**Breogán** sin Brathov () bio je mitski keltski kralj Galicije, koga razne legende nazivaju praocem galicijske nacije. Sinovi su mu bili Ith i Bile (Belenus), a Bile je bio otac Mil Espainea. 

Galicija se po njemu ponekad naziva "zemlja Breogána" (), a taj izraz koristi i galicijska himna "Os Pinos".

Prema gelskim legendama citiranim u knjizi *[[Lebor Gabála Érenn]]* iz 11. vijeka kralj Breogán je u Brigantiumu (najvjerojatnije Betanzos ili A Coruña) ogromnu kulu sa koje su sinovi Ith i Bile mogli promatrati zelenu obalu u daljini. To ih je potaklo da otplove na sjver u Irsku. Tamo su ih mučki napali kraljevi Tuatha Dé Dananna (domorodačkog naroda), pri čemu je Ith ubijen. Potomci Míl Espáinea (poznati kao Milezijanci) su se nakon toga iskrcali u Irskoj kako bi se osvetili, pri čemu su pokorili Tuatha Dé Dananne i trajno se naselili u Irskoj.

Velika Breogánova statua je sagrađena kraj Herkulove kule.

U Madridu je po Breoganu nazvan park Parque de Breogán.

## Vanjske veze
 
* Historical timeline of the Tower of Brigantia, whence the Milesians left for Ireland
* Why is Galicia Breogan's Nation?
Finn mac Blatha

**Finn**, sin Blatha sina Labraid Condelga sina Cairprea sina Olloma Fotle, je bio, prema irskim srednjovjekovnim legendama i tradiciji, veliki kralj Irske. Na prijestolje je došao ubivši prethodnog kralja Eochu Apthacha, čija je vladavina od godinu dana bila obilježena stalnim epidemijama kuge. Vladao je dvadeset, dvadeset dvije ili trideset godina, ovisno o izvoru, prije nego što ga je ubio Sétna Innarraid, sin Bres Ríja. *[[Lebor Gabála Érenn]]* navodi da je vladao u doba perzijskog kralja Darija Velikog (522–485. pne.). Kronologija Keatingove *Foras Feasa ar Éirinn* mu vladavinu datira u period 725–705. pne., a *[[Annals of the Four Masters]]* u 952–930. pne.

## Reference
Sétna Innarraid

**Sétna Innarraid** ("od nadnice"), sin Bres Ríja, je bio, prema irskim srednjovjekovnim legendama i tradiciji, veliki kralj Irske. Navodi se da je bio prvi irski kralj koji je plaćao svoje vojnike. Vladao je dvadeset godina, prije nego što ga je ubio Siomón Brecc, unuk Nuadu Finn Fáila. *[[Lebor Gabála Érenn]]* navodi da je vladao u doba Darija Velikog (522-485. pne.) i Kserksa I (485–465. pne.) od Perzije. Kronologija Keatingove *Foras Feasa ar Éirinn* mu vladavinu datira u period 705-685. pne., a *[[Annals of the Four Masters]]* u 930-910. pne.

## Reference
Siomón Brecc

**Siomón Brecc** ("istočkan, ukrašen"), sin Áedan Glasa, 
sina Nuadu Finn Fáila, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Setnu Innarraida. Vladao je šest godina prije nego što ga je ubio Sétnin sin Dui Finn. *[[Lebor Gabála Érenn]]* navodi kako je vladao u doba Kserksa I od Perzije (485–465. pne.). Kronologija Keatingove *Foras Feasa ar Éirinn* mu vladavinu datira u period 685-679. pne., a *[[Annals of the Four Masters]]* u 910-904. pne.

Sin mu je bio Muiredach Bolgrach.

## References
Dui Finn

**Dui Finn**, sin Setne Innaarraida, bio je, prema irskim historijskim legendama i tradiciji, veliki kralj Irske. Na prijestolje je došao ubivši svog prethodnika i očevog ubicu Siomona Brecca. Vladao je deset godina prije nego što ga je ubio Siomónov sin Muiredach Bolgrach. *[[Lebor Gabála Érenn]]* navodi kako je vladao u doba Kserksa I (485–465. pne.) i Artakserksa I (465-424. pne.) od Perzije. Kronologija Keatingove *Foras Feasa ar Éirinn* datira njegovu vladavinu u period 679-674. pne., a *[[Annals of the Four Masters]]* u 904-894. pne.

## Reference
Muiredach Bolgrach

**Muiredach Bolgrach**, sin Siomona Brecca, je bio, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Dui Finna, koji je bio ubio njegovog oca. Vladao je, ovisno o izvorima, 13 mjeseci ili četiri godine, a prije nego što ga je ubio Duijev sin Énna Derg. *[[Lebor Gabála Érenn]]* navodi kako je vladao u doba Artakserksa I od Perzije (465-424. pne.). Kronologija Keatingove *Foras Feasa ar Éirinn* mu vladavinu smješta u period 674-670. pne., a *[[Annals of the Four Masters]]* u 894-893. pne.

Sin mu je bio Fíachu Tolgrach

## Reference
Eochu Apthach

**Eochu** (ili **Eochaid**) **Apthach** ("odmetnik" ili "kobni") iz Corcu Loígdea u oblasti Cork, daleki potomak Breogána, oca Mila Espainea, je, prema irskim srednjovjekovnim legendama i tradiciji, bio veliki kralj Irske. Prijestolje je preuzeo ubivši svog prethodnika Bres Ríja. Vladao je godinu dana, pri čemu je svakih mjesec dana izbijala nova epidemija kuge. Ubio ga je Finn mac Blatha, potomak Olloma Fotle. *[[Lebor Gabála Érenn]]* navodi da je vladao u doba perzijskog kralja Darija Velikog (522-485. pne.). Kronologija Keatingove *Foras Feasa ar Éirinn* ga smješta u period 726-725. pne., a *[[Annals of the Four Masters]]* u 953-952. pne.

## Reference
Énna Derg

**Énna Derg**, sin Dui Finna, je bio, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Muiredach Bolgracha, očevog ubicu. Dobio je nadimak *derg* (crveni), jer je bio rumenog lica. Navodi se da su se upravo za vrijeme njegove vladavine prvi put u Irskoj koristile kovanice. Vladao je dvanaest godina prije nego što je umro od kuge u Sliab Misu, okružen velikim brojem vojnika. Naslijedio ga je sin Lugaid Íardonn. *[[Lebor Gabála Érenn]]* navodi da je vladao u doba Artakserksa I od Perzije (465-424. pne.). Kronologija Keatingove *Foras Feasa ar Éirinn* mu vladavinu datira u period 670-658. pne., a *[[Annals of the Four Masters]]* u 893-881. pne.

## Reference
Lugaid Íardonn

**Lugaid Íardonn**, sin Énna Derga, bio je, prema irskim srednjovjekovnim legendama i tradiciji, veliki kralj Irske. Nadimak, koji predstavlja staroirsku riječ za "tamnosmeđe", dobio je po boji kose. Naslijedio je oca, koji je umro od kuge, i vladao devet godina prije nego što ga je kod Ráth Clochaira ubio Sírlám, sin Finna mac Blathe. *[[Lebor Gabála Érenn]]* navodi da je vladao u doba Artakserksa I od Perzije (465-424. pne). Kronologija u Keatingovoj *Foras Feasa ar Éirinn* datira njegovu vladavinu u period 658-649. pne., a *[[Annals of the Four Masters]]* u 881-872. pne.

## Reference
Sírlám

**Sírlám**, sin Finna mac Blathe, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Lugaid Íardonna u Ráth Clochairu. Ime mu znači "dugoruki", i po predaji su mu ruke dosezale tlo kada je stajao (slično kao i irski bog Lug, čiji epitet *lámfada* također znači "dugoruki"). Vladao je trinaest godina prema *[[Lebor Gabála Érenn]]u*, ili šesnaest prema Keatingu i Four Masters. Otjerao je Lugaidovog sina Eochu Uairchesa u progonstvo, ali se Eochu dvanaest godina kasnije vratio i ubio ga strijelom. *Lebor Gabála* mu vladavinu smješta u doba Artakserksa I od Perzije (465-424. pne.). Kronologija Keatingove *Foras Feasa ar Éirinn* ga smješta u period 649-633. pne., a *Annals of the Four Masters* u 872-856. pne.

## Reference
Eochu Uairches

**Eochu** (ili **Eochaid**) **Uairches**, sin Lugaid Íardonna, bio je, prema irskim srednjovjekovnim legendama i tradiciji, veliki kralj Irske. Nakon što mu je oca Lugaida svrgnuo i ubio Sírlám, Eochu je protjeran preko mora, ali se dvanaest godina kasnije vratio te Sírláma ubio strijelo i preuzeo prijestolje. Značenje nadimka mu je nepoznato; *[[Lebor Gabála Érenn]]* navodi da ga je stekao zbog progonstva, dok Geoffrey Keating objašnjava da to znači "goli kanui", jer su on i sljedbenici sa kanuima pljačkali susjedne zemlje. Vladao je dvadeset godina, prije nego što su ga ubili Eochu Fíadmuine i Conaing Bececlach. *Lebor Gabála* navodi da je vladao u doba Artakserksa I od Perzije (465-424. pne.). Kronologija Keatingove *Foras Feasa ar Éirinn* mu vladavinu datira u period 633-621. pne., a *Annals of the Four Masters* u 856-844. pne.

## Reference
Eochu Fíadmuine

**Eochu Fíadmuine** je bio, prema irskim srednjovjekovnim legendama i tradiciji, veliki kralj Irske koji je vladao zajedno sa bratom ili polubratom po imenu Conaing Bececlach. Na prijestolje su došli ubivši prethodnog kralja Eochu Uairchesa. Eochu je vladao južnim, a Conaing sjevernim dijelom Irske.

Porijeklo mu je nejasno. *[[Lebor Gabála Érenn]]* navoidi dvije mogućnosti: da su on i Conaing bili sinovi Congala sina Lugaida Cala iz Corcu Laigdea u Corku; ili da je Eochu bio sin Congala, a Conaing sin Dui Temracha sina Muiredach Bolgracha, s time da su obojica imali istu majku, koja je također bila majka Eochu Uairchesa. Geoffrey Keating ih obojicu navodi kao sinove Dui Temracha, a Four Masters navodi kao sinove Duijevog sina Congal Coscaracha. Nakon pet godina zajedničke vladavine, Eochua je ubio Eochu Uairchesov sin Lugaid Lámderg. Prema *Lebor Gabáli*, Conaing je nastavio vladati na sjeveru, dok je Lugaid preuzeo jug. *Annals of the Four Masters* navodi da je Lugaid svrgnuo Conainga i preuzeo cijelu Irsku.

*Lebor Gabála* navodi da je vladavina Eochua i Conainga bila u doba Artakserksa I (465-424. pne.). Kronologija Keatingove *Foras Feasa ar Éirinn* datira njihovu vladavinu u 621-616. pne., a *Annals of the Four Masters* u 844-839. pne.

## Reference
Conaing Bececlach

**Conaing Begeclach** je, prema irskim srednjovjekovnim legendama i tradiciji, bio veliki kralj Irske zajedno sa svojim bratom ili polubratom po imenu Eochu Fíadmuine. Na prijestolje su došli ubivši prethodnog kralja Eochu Uairchesa. Conaing je vladao sjevernim, a Eochu južnim dijelom Irske.

Porijeklo mu je nejasno. *[[Lebor Gabála Érenn]]* navodi dvije mogućnosti - prema jednoj su on i Eochu bili sinovi Congala sina Lugaid Cala iz Corcu Laigdea u Corku; prema drugoj je Eochu bio sin Congala, a Conaing sin Dui Temracha, sina Muiredach Bolgracha, a obojica su imal istu majku koja je, također, bila majka Eochu Uairchesa. Geoffrey Keating navodi da su obojica bila sinovi Dui Temracha, a Four Masters da su bili sinovi Duijevog sina Congal Coscaracha. Nakon pet godina zajedničke vladavine, Eochua je ubio Eochu Uairchesov sin Lugaid Lámderg. Prema *Lebor Gabáli*, Conaing je ostao na vlasti na sjeveru, dok je Lugaid preuzeo jug. *Annals of the Four Masters* navodi da je Lugaid svrgnuo Conainga i preuzeo vlast nad cijelom Irskom. Sedam godina kasnije Conaing je ubio Lugaida i zavladao sam sljedećih deset (ili dvadeset) godina, prije nego što ga je ubio Lugaidov sin Art.

*Lebor Gabála* navodi kako je Conaingova vladavina bila u doba Artakserska I (465-424. pne.) i Darija II (423-404. pne.) od Perzije. Kronologija Keatingove *Foras Feasa ar Éirinn* ga datira u period 621-599. pne., a *Annals of the Four Masters* u 844-812. pne.. U sagi *Do suidigud tellaich Temra* ("naseljavanje imanja Tara"), razapinjanje Krista se događa u doba njegove vladavine.

## Reference
Art mac Lugdach

**Art**, sin Lugaid Lámderga, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Conaing Bececlacha, koji mu je bio ubio oca. Vladao je šest godina prije nego što su ga ubili Fíachu Tolgrach i njegov sin Dui Ladrach. Prema *[[Lebor Gabála Érenn]]u*, naslijedio ga je sin Ailill Finn; Keating i Four Masters navode da ga je naslijedio njegov ubica Fíachu Tolgrach, koga je kasnije ubio Ailill Finn. *Lebor Gabála* navodi da je vladao u doba Darija II od Perzije (423-404. pne.). Kronologija Keatingove *Foras Feasa ar Éirinn* vladavinu datira u period 599-593. pne., a *Annals of the Four Masters* u 812-806. pne.

## Reference
Fíachu Tolgrach

**Fíachu Tolgrach**, sin Muiredach Bolgracha, bio je, prema nekim od srednjovjekovnih i kasnijih izvora, legendarni veliki kralj Irske. *[[Lebor Gabála Érenn]]* navodi da nije bio veliki kralj, odnosno da je samo ubio velikog kralja Art mac Lugdacha, te da je za vrijeme vladavine Artovog sina Ailill Finna poginuo u borbi protiv Airgetmara. Njegov sin Dui Ladrach je kasnije postao veliki kralj. U Keatingovoj *Foras Feasa ar Éirinn* i *[[Annals of the Four Masters]]* se navodi kako je naslijedio Arta na mjestu velikog kralja te vladao sedam ili deset godina, prije nego što ga je ubio Ailill Finn i naslijedio njegovo prijestolje. Kronologija Keatingove *Foras Feasa ar Éirinn* datira njegovu vladavinu u period 593-586. pne., a *Annals of the Four Masters* u 806-796. pne.

## Reference
Ailill Finn

**Ailill Finn**, sin Art mac Lugdacha, je bio, prema irskim srednjovjekovnim legendama i tradiciji, veliki kralj Irske. Prema *[[Lebor Gabála Érenn]]u*, prijestolje je naslijedo nakon što su mu oca ubili Fíachu Tolgrach i njegov sin Dui Ladrach. Vladao je dvije godine. Nakon dvije godine vladavine Fíachu Tolgrach je bio ubijen u borbi protiv Airgetmara, sina Sírlámovog. Ljudi iz Munstera, koje je vodio Ailillov sin Eochu i Lugaid, sin Eochu Fíadmuinea, su potom protjerali Airgetmara u prekomorsko progonstvo. Nakon sedam godina se Airgetmar vratio u Irsku i ubio Aililla uz pomoć Dui Ladracha i njegovog sina Fíachua, ali nije mogao preuzeti prijestolje, koje je preuzeo Eochu.

U Keatingovoj knjizi *Foras Feasa ar Éirinn* i *[[Annals of the Four Masters]]* Fíachu Tolgrach je naslijedio prijestolje nakon ubijanja Arta, a potom ga je ubio Ailill, koji je potom vladao devet ili jedanaest godina prije nego što ga je ubio Airgetmar i naslijedio Eochu.

*Lebor Gabála* navodi kako je vladao u doba Artakserksa II od Perzije (404-358. pne.). Kronologija Keatingove *Foras Feasa ar Éirinn* vladavinu datira u period 586-577. pne., a *Annals of the Four Masters* u 795-786. pne..

Po tradiciji je predak Gamarada u Nephinu, Grofovija Mayo.

## Reference
Mayo (grofovija)

**Okrug Mejo** (, ) je jedan od 32 istorijska okruga na ostrvu Irskoj, smešten u njegovom severozapadnom delu, u pokrajini Konot.

Danas je okrug Slajgo jedan od 26 zvaničnih okruga Republike Irske, kao osnovnih upravnih jedinica u državi. Sedište okruga je grad Kaslbar, a važan je i grad Balina.

## Položaj i granice okruga
Okrug Mejo se nalazi u severozapadnom delu irskog ostrva i Republike Irske i graniči se sa:
* sever: Atlantski okean,
* severoistok: okrug Slajgo,
* istok: okrug Roskomon,
* jug: okrug Golvej,
* zapad: Atlantski okean.

## Prirodni uslovi
Mejo je po prostranstvu jedan od najvećih irskih okruga - zauzima 3. mesto među 32 okruga. U okviru okruga nalazi se i najveće irsko ostrvo, Ahilsko ostrvo.

**Reljef:** Veći deo okruga Mejo je područje sastavljeno od dolina i brdskih krajeva. Južni deo okruga je sa boljim zemljištem, pa je sa razvijenom poljoprivredom, dok je severni sa lošim zemljištem, i mahom pod močvarama. Krajnji jugozapad je planinski i strmovit i tu se nalazi najviši vrh u okrugu - Muilri, visok 814 m.

**Klima** Klima u okrugu Mejo je umereno kontinentalna sa izrazitim uticajem Atlantika i Golfske struje. Stoga grad odlikuje blaga i veoma promenljiva klima.

**Vode**: Okrug Mejo je bogat vodama. Okrug ima dugu obalu ka Atlantiku na zapadu i severu. Od rečnih tokova poznata je reka Moj. U okrugu postoji i niz jezera, od kojih su najveća i poznatija jezera Mask i Lin. Na severu okruga ima mnogo močvara.

## Stanovništvo

Po podacima sa Popisa 2011. godine na području okruga Mejo živelo je preko 130 hiljada stanovnika, većinom etničkih Iraca. Ovo je čak 3 puta manje nego na Popisu 1841. godine, pre Irske gladi i velikog iseljavanja Iraca u Ameriku. Međutim, poslednje tri decenije broj stanovnika okruga raste po stopi od približno 1% godišnje.

**Gustina naseljenosti** - Okrug Mejo ima gustinu naseljenosti od oko 23 st./km², što je 2,5 puta od državnog proseka (oko 60 st./km²). Južni deo okruga je bolje naseljen nego severni deo.

**Jezik**: Oko 9% okružnog stanovništva naseljava Područja irskog jezika, gde je jedino irski jezik u zvaničnoj upotrebi. U ostatku okruga se ravnopravno koriste engleski i irski jezik.

## Povezano
* Irski okruzi
* Kaslbar

## Vanjske veze

* www.mayococo.ie/ Zvanična stranica Okruga Mejo
Eochu mac Ailella

**Eochu** (ili **Eochaid**), sin Ailill Finna, bio je, prema irskim srednjovjekovnim legendama i tradiciji, veliki kralj Irske. Prijestolje je naslijedio nakon što su mu oca ubili Airgetmar i njegov saveznik Dui Ladrach. Prema *[[Lebor Gabála Érenn]]u*, njega samog su kasnije ubili Airgetmar i Dui. Geoffrey Keating navodi da je vladao sedam godina, odupirao se Airgetmaru i sklopio mir sa Duijem; Dui ga je, međutim, mučki ubio na mirovnom sastanku omogućuvši tako Airgetmaru da postane kralj. *Lebor Gabála* navodi da je vladao u doba Artakserksa II od Perzije (404–358. pne.). Kronologija Keatingove *Foras Feasa ar Éirinn* mu vladavinu datira u period 577–570. pne., a *[[Annals of the Four Masters]]* u 785–778. pne.

## Reference
Lugaid Lámderg

**Lugaid Lámderg** ("crvenoruki"), sin Eochaid Uaircheasa, je bio, prema irskim srednjovjekovnim legendama i tradiciji, veliki kralj Irske. *[[Lebor Gabála Érenn]]* navodi kako je vladao zajedno sa Conaing Bececlachom, i to tako da je držao južni dio otoka, a Conaing sjeverni; na prijestolje je došao ubivši južnog vladara, Conaingovog brata po imenu Eochu Fíadmuine, dok Keating i Four Masters navode da je prilikom Eochuovog ubistva svrgnuo i Conainga te zavladao cijelim otokom sam. Vladao je sedam godina prije nego što ga je Conaing ubio i postao veliki kralj cijelog otoka. *Lebor Gabála* navodi kako je Lugaid vladao u doba Artakserksa I (465-424. pne.) i Darija II (423-404. pne.) od Perzije. Kronologija Keatingove *Foras Feasa ar Éirinn* mu vladavinu smješta u period 616-609. pne., a *Annals of the Four Masters* u 839-832. pne.

## Reference
Airgetmar

**Airgetmar**, sin Sirlámov, bio je, prema irskim srednjovjekovnim legendama i tradiciji, veliki kralj Irske. *[[Lebor Gabála Érenn]]* navodi kako je za vrijeme vladavine Ailill Finna u borbi ubio Fíachu Tolgracha, ali su ga potom Ailillov sin Eochu, Lugaidov sin Eochu Fíadmuine i ljudi iz Munstera prognali preko mora. U Irsku se vratio nakon sedam godina i uz pomoć Dui Ladracha ubio Aililla. Eochu je postao kralj, ali su ga ubrzo Airgetmar i Dui ubili, te je Airgetmar preuzeo vlast.

Geoffrey Keating navodi drukčiju verziju Airgetmarovog dolaska na prijestolje. Prema njoj se Eochu odupro Airgetmaru, sklopio savez sa Duijem i vladao sedam godina, ali ga je Dui mučki ubio na sastanku i omogućio Airgetmaru da preuzme vlast.

Vladao je trideset godina (prema *Lebor Gabáli* i *[[Annals of the Four Masters]]*), ili dvadeset tri ili trideset osam godina (prema Keatingu), nakon čega su ga ubili Dui i Eochuov sin Lugaid Laigdech. Dui, koji je sudjelovao u ubistvima četvorice velikih kraljeva, preuzeo je prijestolje. 

*Lebor Gabála* navodi kako je vladao u doba Artakserksa III od Perzije (358-338. pne.). Kronologija Keatingove *Foras Feasa ar Éirinn* mu vladavinu datira u period 570-547. pne., a *Annals of the Four Masters* u 778-748. pne.

## Reference
Widmanstättenove figure

**Widmanstättenove figure**, **Widmanstättenove linije** ili **Widmanstättenova struktura** su posebne linije koje se javljaju kod kristala u legurama željeza i nikla, a mogu se naći u metalnim meteoritima i zato su osnova za razlikovanje izvanzemaljskoga od zemaljskog željeza.

U velikim odljevcima i na mjestima gdje se čelični lijev jako pregrije, pojavljuju se Widmanstättenovova struktura kao najgrublja mikrostruktura. U toj su strukturi grube feritne iglice razdijeljene po perlitu. Ta se struktura može odstraniti naknadnim žarenjem. Makrostruktura čeličnog lijeva većinom je dendritska.

Kada se podeutektoidni čelik hladi polako ispod linije Ar3 (911&nbsp;°C) dolazi do precipitacije ferita na granicama austenitnog zrna. Ukoliko je hlađenje brže ili su zrna austenita veoma velika, tada ferit, koji je kristalografski orijentiran kao i austenit, više neće precipitirati na granicama austenitnog zrna kao ekviaksijalna zrnca, već u obliku iglica ili pločica, pa nastaje Widmanstättenova struktura.

## Historija
Hrašćanski meteorit je metalni meteorit, koji je 26. svibnja 1751. pao kod mjesta Hrašćina (Hrvatsko zagorje), oko 18 sati. Iz zemlje su izvađena dva metalna komada, jedan mase oko 40 kg, a drugi oko 9&nbsp;kg. Čuvaju se u bečkom prirodoslovnom muzeju. Polirana pločica od tog meteorita (mase svega 0,56 grama) nalazi se i u zagrebačkom prirodoslovnom muzeju. No, Hrašćinjani su dio meteorita raskomadali i prekovali u čavle.

Tadašnji ravnatelj tvornice porculana u Beču, Alois von Beckh Widmanstätten obavio je ispitivanje tako što je izbrusio i polirao jednu pločicu meteorita i podvrgao je visokoj temperaturi. Tada su nastale pravilne, Widmannstaettenove figure, koje su od tada osnova za razlikovanje izvanzemaljskoga od zemaljskog željeza.

Hrašćanski meteorit pomogao je da se razriješe neke znanstvene dvojbe. Englez B. Thompson 1804., na Pallasovu meteornom željezu proučavao je skupine usporednih linija koje se međusobno pravilno križaju. To zagonetno željezo bio je pronašao potkivač Medvedev 1749. u Sibiru (Krasnojarsk). Da je to meteorit, zaključio je nakon vrlo pomnog proučavanja Chladni. No pad tog meteorita nitko nije vidio. Sad je, međutim, Alois von Beckh Widmanstätten 1808. iste takve figure otkrio i na hrašćanskom meteoritu. Kako je njegov pad "s neba" bio je neprijeporan, posredno je dokazao također da je Pallasovo željezo zaista meteorit. Tako je Hrašćanski meteorit upisan u svjetske kataloge i baze podataka kao prvi meteorit čiji je pad detaljno i službeno zapisan.

## Izvori
Viran Morros

**Viran Morros de Argila** (Barcelona, 15. prosinca 1983.), španjolski rukometaš i reprezentativac koji trenutno igra za Barcelonu. Na Europskom prvenstvu 2012. proglašen je za najboljeg obrambenog igrača na turniru. 

Karijeru je započeo u FC Barceloni, da bi nekoliko godina proveo igrajući za druge španjolske klubove. Godine 2011. ponovo se vraća u Barcelonu, gdje igra i danas.
Milijarda

**Milijarda** je naziv za pozitivan prirodan broj koji se zapisuje kao 1.000.000.000. Zapis ima devet nula. U engleskom jeziku za ovaj broj se koristi ime billion, na mongolskom se koristi ime terbum,  koji u našem jeziku označava pozitivan prirodan broj koji se zapisuje kao 1.000.000.000 (devet nula).

## U matematici
U matematici broj 1000000000 se može napisati kao:
* 1.000.000.000
* 1 × 109
* 109
* 1 E+9
* Binarno: 111011100110101100101000000000
* heksadecimalno: 3B9ACA00

## Odabrani 10-cifreni brojevi (1,000,000,000–9999999999)
* **1023456789** – najmanji pandigitalni broj po bazi 10
* **1026753849** – najmanji pandigitalni kvadrat koji uključuje 0
* **1073676287** – 15-ti Carol broj
* **1073741824** = 230
* **1073807359** – 14-ti Kynea broj
* **1129760415** – 23rd Motzkin broj
* **1134903170** – 45-ti Fibonacci broj
* **1162261467** = 319
* **1220703125** = 513
* **1234567890** – pandigitalni broj sa svim ciframa po redu
* **1311738121** – 25-ti Pell broj
* **1382958545** – 15-ti Bell broj
* **1406818759** – 30-ti Wedderburn-Etherington broj
* **1836311903** – 46-ti Fibonacci broj
* **1882341361** – najmanji prim, koji je, kada se preokrene ujedno i kvadrat (403912) i triangular (triangular broja 57121).
* **1977326743** = 711
* **2147483647** – 8-ti Mersenne prim i najveći cijeli broj sa predznakom u 32-bitni
* **2147483648** = 231
* **2214502422** – 6-ti primarni pseudoperfektni broj
* **2357947691** = 119
* **2971215073** – 11-ti Fibonacci prime (47-ti Fibonacci broj)
* **3166815962** – 26-ti Pell broj
* **3192727797** – 24-ti Motzkin broj
* **3323236238** – 31st Wedderburn-Etherington broj
* **3486784401** = 320
* **4294836223** – 16-ti Carol broj
* **4294967291** – Najveći prim 32-bit cijeli broj bez predznaka
* **4294967295** – Maksimalan 32-bit cijeli broj bez predznaka (heksadecimalni FFFFFFFF)
* **4294967296** = 232
* **4294967297** – prvi kompozitni Fermat broj
* **4295098367** – 15-ti Kynea broj
* **4807526976** – 48-ti Fibonacci broj
* **5784634181** – 13-ti naizmjenični faktorijel
* **6103515625** - 514
* **6210001000** – samo-opisan broj po bazi 10
* **6227020800** = 13!
* **6983776800** – 15-ti kolosalni izdašan broj
* **7645370045** – 27-ti Pell broj
* **7778742049** – 49-ti Fibonacci broj
* **7862958391** – 32nd Wedderburn-Etherington broj
* **8589869056** – 6-ti perfektan broj
* **8589934592** = 233
* **9043402501** – 25-ti Motzkin broj
* **[[9814072356 (broj)|9814072356]]** – najveći kvadratni pandigitalni broj, najveći pandigitalni "moćni broj"
* **9876543210** – najveći pandigitalni broj bez ponavljajućih cifara

## Vizualizacija broja hiljadu miliona (milijarda, bilion)
Azat u ankah Arcah

**Slobodni i neovisni Artsakh** je himna međunarodno nepriznate kavkaške države Republike Arcah koja se formalno nalazi u sastavu međunarodno priznatoga Azerbejdžana. Himna je usvojena 1992. godine. Himnu je napisao Vardan Hakobyan, a komponovao ju je Armen Nasibyan.

## Tekst himne
*Potreban prevod na srpsko-hrvatski jezik.*

## Povezano
* Indeks članaka Republike Arcah
Urbanistički plan

**Urbanistički plan** je dokument kojim se usmerava i reguliše organizacija prostora u naseljima.

Osnovni principi urbanističkog planiranja su:
* prostorna organizacija naselja kojom se ostvaruju kvalitetniji uslovi života
* očuvanje i unapređenje tradicije graditeljstva i stvorenih vrednosti naselja
* dopuna postojećih i stvaranje novih urbanih vrednosti
* obnova i rekonstrukcija istorijskih i ambijentalnih celina
* očuvanje zemljišta pogodnog za poljoprivredu, prirodnih vrednosti i životne sredine tog naselja, susednog naselja i regiona
* usklađenost izgradnje infrastrukture i građevinskog zemljišta koje opslužuje

Tri vrste urbanističkih planova su:
* generalni urbanistički plan – radi se za celo naselje
* plan generalne regulacije – radi se za manje naselje ili deo naselja
* plan detaljne regulacije – radi se za specifične delove naselja ili građevinskog područja

Urbanistički planovi sadrže podelu određenog naselja na zone za koje se određuju pravila uređenja i građenja unutar zone.

Pravila uređenja određuju: postrojenja, objekte i mreže infrastrukture i uslove za priključenje novih objekata, posebne zahteve, uslove i propise za izdavanje odobrenja za izgradnju, ambijntalne celine od kulturno-istorijskog ili urbanističkog značaja, lokacije propisane za dalju plansku razradu, zaštitu životne sredine, osnovne mere bezbodnosti ljudi od nepgodoa, požara itd.

Pravila građenja određuju: vrstu i namenu objekata koji se mogu graditi, položaj objekata koji treba da se grade, dozvoljenu spratnost, međusobnu udaljenost i izgled objekata, uslove i način pristupa građevinskoj parceli i prostor za parkiranje vozila, uslove zaštite susednih objekata, obnovu i rekonstrukciju objekata itd.

Urbanistički planovi sadrže karte na kojima je predstavljena podela na zone i predstavljeno je postojeće i planirano stanje prostora prema različitim namenama. Razmera u kojoj se rade karte je sitnija za opšte urbanističke planove (do 1:20 000), a krupnija za regulacione planove (1:500 – 1:5000).

## Vanjske veze

* Generalni plan Beograda http://www.urbel.com/default.aspx?ID=uzb_Beograd2021&LN=SRL
* Generalni plan Kragujevca http://www.urbanizam.co.rs/genplankrag.html 
* Regulacioni planovi u Beogradu http://www.urbel.com/default.aspx?ID=uzb_PDR03-07&LN=SRL
* Regulacioni planovi u Kragujevcu http://www.urbanizam.co.rs/planovi.html
Naselje

**Naselje**, ljudska naseobina, u davna vremena je sintropogeografska teritorijalna jedinica, čija je osnovna , čije se stanovništvo pretežno bavi stočarstvom i ratarstvom, tj. primarnim djelatnostima (ruralno naselje), a koje može biti, zavisno od terena:
::a) zbijenog tipa;
::b) raštrkanog tipa (brdovita područja Like);
::c) naselja u nizu, koja se pružaju niz ulicu, kakvih imamo po Slavoniji.

:2. Grad, urbano naselje čije se stanovništvo bavi nepoljodjelskim djelatnostima, odnosno u industriji, obrazovanju, prometu i raznim uslužnim djelatnostima, to su sekundarne, tercijarne i kvartalne djelatnosti, njemu gravitiraju i prigradska naselja. Gradsko naselje u sebi sadržava stambene, javne, industrijske, športske, gospodarske i komunikacijske objekte, te uz njih obilježavaju i drugi prateći objekti kao: parkovi, groblja i kulturni i povijesni spomenici.

Već prema drugim fenomenima, tip naselja može biti uvjetovan i nacionalnom posebnošću, stanjem privrednog razvoja kao i prirodnim bogatstvima. Takozvano mješovito naselje uvjetovano je blizinom grada, u kojem znatan dio stanovništva napušta poljoprivredu i stočarstvo te odlazi na rad u grad gdje se bave sekundarnim, kvartalnim i tercijarnim djelatnostima.

Tipovi gradova i sela kakve danas nalazimo diljem svijeta su: europski ili srednjoeuropski, anglo-američki, istočnoeuropski, južno-europski, latinskoamerički, orijentalni, indijski i istočno-azijski.
Socijalni razvoj

**Socijalni razvoj** istraživački institut Ujedinjenih nacija definiše kao skup strukturalnih promena koje se preduzimaju u cilju pronalaženja koherentnih i trajnih rešenja za probleme sa kojima se susreće društvo. To praktično znači da socijalni razvoj obuhvata društveno definisane ciljeve za određeni vremenski period i određivanje potrebnih sredstava da bi se ti ciljevi ostvarili. Kao deo društvenog razvoja, socijalni razvoj obuhvata promene koje se odnose na poboljšanje kvaliteta života ljudi, na stvaranje mogućnosti za zadovoljavanje, unapređe nje i bogaćenje raznovrsnih i univerzalnih ljudskih potreba, na podizanje nivoa socijalne sigurnosti građana, na poboljšanje uslova produkcije i reprodukcije života i na prevenciju i suzbijanje socijalnih problema.

## Vanjske veze
* UNDP
* History & Mathematics: Historical Dynamics and Development of Complex Societies